اسلام آباد ( آن لائن ) بنجائی وزےر شونداری و ڈٹ بندی اسد عمر پارینے کہ کورونا کےس آتا کچ اٹ کمتی مننگ اٹی ءِ، جون نا نیام اٹ مثبت کےس آتا کچ 22 درسد ئس، راجی رابطہ غاتا وےب سائٹ ٹوئٹر آ جاری اسہ کلہو اسے ٹی او پارینے کہ تدوک آ دے 24ہزار 262 بندغ نا ٹےسٹ کننگا ہرافتے آن 2ہزار 145 ٹےسٹ مثبت بسر او پارینے کہ منہ بندغ انا ہندا خیال ءِ کہ کےس آتیٹی کمتی ٹےسٹ آتا سوب آن ءِ، جون نا نیام اٹ مثبت کےس آتا کچ 22 درسد آن زیات ئس ہندا وڑاٹ تدوک آ دے 5ہزار 500 بندغ نا ٹےسٹ مثبت بروئی ئس ولے مثبت کےس آتیٹی 60 درسد کمتی مسنے۔
